Lelle Alternatiiv

"Lelle Alternatiiv" oli aastatel 2004–2010 juuli esimeses pooles Raplamaal Lelles toimunud muusikafestival.

Festivali eesmärgiks oli pakkuda esinemisvõimalust noortele või vähetuntud bändidele ning turgutada kohalikku kultuurielu. Üritus sai teoks suures osas tänu vabatahtlike, fondide ja sponsorite abile. Lelle Alternatiiv 2006 eelarve ülejääk annetati Lelle korvpalliplatsi ehituseks ning 2007 eelarve ülejääk annetati Lelle Kultuurimajale helitehnika ostmiseks. Ürituse põhikorraldajate hulka kuulusid Tanel Lips, Mati Andreas, Riina Peterson, Aron Lips, Vallo Hansen, Andro Urb, Marek Nuut ja Tarmo Roos.

Ajalugu 
Üritus sai alguse 2004. aastal, mil kohalikud tegid bändi KukeProtest. Kuna aga verinoort bändi ei soovinud keegi eriti esinema kutsuda, tekkis mõte korraldada oma üritus. Kutsuti kokku tuttavate bändid, külapealt laenati kokku tehnika ja Lelle Alternatiiv oligi alguse saanud. Faktiliselt täpne olles toimus 2004. aasta suvel Aroni ja Taneli eestvedamisel Lelles kaks taolist üritust, üks juulis ja teine augustis, millest hoopis viimane kandis nime Lelle Alternatiiv.

2004
7. augustil 2004 toimus festival esimest korda. Asupaigaks Lelle Kultuurimaja. Esinesid Spayks, Kukeprotest, Cravity, Die Moritz, Varuväljapääs, Tora Bora.

2005
8. juulil 2005 toimus festival teist korda. Asupaigaks Lelle Kultuurimaja. Esinesid PK, Marko, Börte, Kukeprotest, 400, Die Moritz, Gravity, Sick Dog.

2006
Kolmandat korda toimunud festivalil astus üles 17 ansamblit ja kohal käis 600 külastajat. Esimest korda toimus festival vabas õhus. Lelle kõrval asuva Imsi järve ligiduses oleva Imsi mäe nimelise kõrgendiku jalamil. Esinesid

PK, Canislupus, Gravitatioon, Cord, Tora Bora, Belka, Börte, Kukeprotest, Tige Vile, Zeromantic, Varuväljapääs, Alias, Die Moriz, RockCrime, John Stuart Mill, Kitsas, Gravity.

2007
6.–7. juulil 2007 toimus Lelle Alternatiiv taas Imsi järve ääres. Festival kestis kaks päeva, lavale astus 33 bändi ja üle 150 bändiliikme ning kohal käis üle 900 külastaja. Esimesel päeval astusid vahemikus 18.00–02.00 lavale järgmised esinejad: Varuväljapääs, the BLK, Paha Polly, Kuke Protest, Streptococcus Pyogenes, John Stuart Mill, Vaiko Eplik ja Eliit, Kognito, Raske Rukis, Sick Dog, Witche's Brew, Leix. Lõpetuseks näidati öökino kolme tudengifilmi näol.

Teisel päeval olid vahemikus 12.00–02.00 laval järgmised bändid: When The Glory Fades, Koosh ProYo, Maleklubi, The Lost Highway, Only In Here, Orion, die moritz, Crashdaf, Groundhog Day, Fish On Fire, Malena, Vespera, Pimpfish, Steel Scream, Taak, Börte, The Nymph, off.season, Spido, Rockcrime, troubletec.

2008
Järjekorras viies Lelle Alternatiiv toimus 4. ja 5. juulil 2008 Imsi mäe ja järve vahelisel alal. Piletiostjaid, bändliikmeid, abilisi ja kutsutuid arvestades käis festivalil ligikaudu 2000 inimest. Registreerus esinema 137 muusikalist kollektiivi, kellest esinema valiti kokku 60: Eestist 41, Lätist 8, Soomest 5, Rootsist 5 ja Leedust 1.

2009 
Lelle Alternatiiv 2009 toimus kümnendast kaheteistkümnenda juulini. Kolmel laval mängis kokku 54 ansamblit.

2010 
Lelle Alternatiiv 2010 toimus 9.–11. juulil. Imsi järveäärsel mäeseljakul toimunud Lelle Alternatiivil rõõmustas publikut kolme päeva jooksul neljal suurel laval kokku sada artisti.

Viited

Välislingid
Koduleht

Lelle
Eesti muusikafestivalid